
Правилник за вътрешния трудов ред на ДГ “Брезичка”,с.Гърмен за учебната 2026/2027г.
Утвърдил………………

Директор:/Ася Чаушева/

Раздел I
Общи разпоредби

Чл.1 Настоящият правилник има за цел да осигури правилна организация на работа на основание чл.181 от КТ.

Чл.2 Този правилник урежда организацията на труда в ДГ “Брезичка” съобразно спецификата и особеностите на различните дейности в нея.

Чл.3(1)Трудовите права и задължения се осъществяват добросъвестно съобразно изискванията на законите в страната.

        (2) Добросъвестността се предполага до установяване на противното.

Чл. 4 При осъществяване на трудовите права и задължения не се допускат никакви дискриминации, привилегии или ограничения, основани на народност, произход, пол, раса, политически и религиозни убеждения, членуване в синдикални и други обществени организации и движения, обществено и материално положение.

Чл. 5 Трудовите права и задължения са лични. Отказът от трудови права, както и прехвърлянето на трудови права и задължения са недействителни.

Чл. 6 ПВТР на ДГ “Брезичка” е задължителен за ръководството, учителите, помощно-обслужващ персонал, родители.

Раздел II
Организационно-управленска структура

Персонал
Чл. 7 В детската градина работят следните категории персонал:

– Педагогически:

        а) Директор

        б) учители в детска градина – младши,старши
               – Непедагогически
        а) готвач
        б) помощник-възпитатели
        в) по. на учителя
        г) домакин

        д) счетоводител

        е) работник потдръжка

        ж) хигиенист – чистач
        з) мед. сестра
Основни задължения
Чл. 8 Персоналът на детската градина е длъжен да спазва трудовата дисциплина.

      (1) Да идват навреме на работа и да спазват установената продължителност на работното време.

      (2) Напускане на работното място се разрешава само от директора, а в негово отсъствие от заместващия го по заповед.

      (3) Да работят отговорно и добросъвестно.

      (4) Да изпълняват в срок и точно разпорежданията на директора и решенията на педагогическия съвет.

      (5) Да не допускат дейности и поведения, уронващи личния им престиж и престижа на детската градина.

Чл. 9 Директорът отговаря за цялостната организация и дейността на всички структурни звена в детската градина.

Чл. 10 Учителите, пом.възпитателите, пом. на учителите и медицинската сестра отговарят за живота, здравето, възпитанието и обучението на децата в групата.

Чл. 11 Помощник-възпитателите и хигиенистките  осигуряват необходимите санитарно-хигиенни условия за правилното отглеждане и възпитание на децата по време на игра, обучение и почивка съобразно изискванията на РЗИ и нормативните изисквания в момента.

Чл.12 Домакин - организира снабдяването с хранителни продукти, материали и препарати. Изготвя требвателни листове за изразходваните продукти по одобрено меню.
Чл. 13 Кухненският персонал осигурява приготвянето на храната за целодневния престой на децата съобразно дневните им потребности по рецептурник и съгласно изискванията на Агенция по безопасност на храните и РЗИ.

Чл. 14 Работник - поддръжка осигурява текущото поддържане на имуществото и отстраняване на дребни повреди.

Чл. 15 Всички структурни звена и персонал са подчинени на директора на детската градина.

Чл. 16 Всички звена в детската градина са в ежедневно взаимодействие за осигуряване на оптимални условия за работа на деца и персонал.

Чл. 17 (1) Медицинското обслужване в детската градина се осъществява от медицинска сестра съобразно наредбите на МНЗ и длъжностна характеристика.

            (2) Медицинската сестра участва в съставянето и контрола по хигиенния режим в ДГ, отоплението и аерацията на помещенията, ежедневния престой на децата на открито, режима на хранене, чистотата и безопасността на помещенията и площадките на двора и други.

Раздел III
Организация на работното време

 Чл. 18  Детската градина работи  от 7.00  до  18.00 часа с деца.

 Чл. 19 Директорът работи 8 часа съгласно чл. 136 от 8.00 до 16.30 часа, почивка от 12.30 до 13.00 часа. При необходимост директорът работи на ненормиран работен ден 

 Чл. 20 (1) Учителите  работят по 8 часа дневно съгласно чл.136 от КТ, от които 2 часа самоподготовка и взаимодействие с родители и 6 часа задължителна преподавателска работа с деца, на 2 смени съгласно 
ал.2 от НАРЕДБА №4 от 20.04.2017г. г. ЗА НОРМИТЕ ЗА ПРЕПОДАВАТЕЛСКА РАБОТА И РЕДА ЗА ОПРЕДЕЛЯНЕ НА ЧИСЛЕНОСТТА НА ПЕРСОНАЛА.
· Първа смяна – от 7.00 до 13.30 часа  / 30 мин.почивка от 11.00 – 11.30 часа/
· Втора смяна - от 12.00. до 18.00 часа.
          (2) Смените се сменят всеки ден и се редуват през седмица

          (3) Седмичният норматив ЗНПР на учителите е 30 часа седмично.
          (4) Учителите са длъжни да бъдат на разположение за изпълнение на задължителната преподавателска норма, за участие в педагогически съвети и съвещания, групови родителски срещи и други задачи, произтичащи от характера на дейността на детската градина.

Чл. 21 (1) Помощно-обслужващият персонал работи  8 часа дневно съгласно чл. 136 от КТ:
          а) Първа смяна от 6.00 до 14.30 часа с почивка от 10.30 до 10.45;(Валерия Йорданова, Фикра Гавазова, Димитрия Демерджиева, Катерина Бумбарова,)
          б) Втора смяна от  9.00ч.  до 17.30 часа с почивка от 10.30ч. до 10.45ч.(Румяна Пирнарева, Димитрия Демерджиева, Катерина Бумбарова, Марияна Грозданова)
          в) редовна смяна – от 9.30ч. до 18.00ч. работи Веселина Мутова -пом. на учител.
Веселина Мутова и Фатме Узун ползват почивка: от 10.15ч. до 10.30ч. и от 13.15ч..до 13.30ч. и от 
Чл. 22 Когато се налага работниците по поддръжка работят допълнително, като общото време за деня е не повече от 10 ч. Отработените часове се компенсират в друго удобно време.
Раздел IV
Организация на хранене

Чл. 23 Храната в ДГ се приготвя според изискванията за рационално хранене в рамките на определения оклад от Общинския съвет.
Чл. 24 Менюто се изготвя от мед.сестрата, домакина и се заверява от директора.

Чл. 25 (1)Всички изписани от домакина хранителни продукти за деня се влагат в приготвянето на храната.

            (2) Приготвената храна се разпределя от готвача според броя на децата в групите и  на персонала, ползващ безплатна храна. Който желае да се храни в ДГ  от педагогическия персонал се требва за деня.
           (3) Ежедневно готвачът отделя проби от всяко ястие за деня с надпис и дата, които се съхраняват 48 часа при температура от 0 до 4 градуса.
            (4) Закуската се сервира в 9.00 ч.
            (5) За обяд храната се взема от кухнята след 11.45 часа.                                                       

            (6) Следобедната закуска се взема от кухнята след 13.30 часа и се съхранява в офисите на групите при условия, които гарантират стриктна хигиена. Разпределя се от пом.възпитателя на групата.  

            (7) Храната от кухнята се пренася до групите в плътно затворени или покрити съдове.
Чл. 26 (1) Контролът за качеството на храната се осъществява ежедневно от директора и медицинската сестра.

              (2) Медицинската сестра и учителите контролират ежедневно консумирането на храната в групите.
Чл. 27 Забранява се ползването на кухненския блок за дейности освен приготвянето на храната за децата.

Раздел V
Трудови задължения извън длъжностните характеристики

Чл. 28 (1) Длъжностните характеристики могат да се допълват и изменят от директора съобразно условията на работа, ако това не противоречи на действащата нормативна уредба в момента и КТ.
            (2) Всички длъжностни характеристики  са в Приложение № 1 към настоящия Правилник.
            (3) Уведомяване на директора (лично или по телефона) за причината и продължителността за отсъствие в предходния ден, задължително представяне на молба за отпуск. При отсъствие по болест или по друга причина веднага се уведомява директора, за да се вземат мерки за създаване необходимата организация за заместване.

Чл. 29. Не се разрешава промяна в смените в ДГ без предварителното уведомяване на директора.
Чл. 30 Не се разрешава извеждане на децата извън детската градина без знанието на директора  и без  попълване на декларация от родителите за информирано съгласие.
Чл. 31. Помощник-възпитателите и помощник на учителите наблюдават децата при служебна ангажираност на учителите, както и по време на регламентираните почивки. Помощник – възпитателите стоят в групите при децата заедно с учителките във времето извън санитарно-хигиенните си задължения. Пом. на учителите се занимават предимно  с децата със СОП и  децата от уязвими групи.
Чл.32. Помощник-възпитателите и хигиенистите правят двукратна  ежедневна дезинфекция на под и всички видове повърхности (парапети,маси ,мивки, кранове, секции и др.), а при наличие на пандемична обстановка хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час съгласно указание на РЗИ. 

Във всички санитарни помещения и тоалетни е необходимо да се следи за изразходването и своевременно осигуряване на течен сапун, еднократни салфетки за подсушаване на ръцете, тоалетна хартия, както и да се осигурява регулярно изхвърляне на боклука, от лелята на съответната група. 

Съгласно чл. 27 от Наредба № 3 от 05.02.2007 г. за здравните изисквания към детските градини разпространението на заразни заболявания в детската градина се предотвратява чрез: 

· Проветряване на всички помещения  за 10 мин на два часа;

· ежедневно изтупване на спалното бельо, ежеседмично на завивките и килимите и играчките, ежемесечно на дюшеците (матраците);

· термодезинфекция на спалното бельо при всяко изпиране и последващо изглаждане с гореща ютия;

· ежедневно двукратно  извършване на дезинфекция на подовете, измиване с вода и сапун на играчките, масите, и столовете, леглата, вратите и стените; при дезинфекция с биоциди, съдържащи хлор, се прилагат предпазни мерки за предотвратяване неблагоприятното въздействие на отделящия се във въздуха хлор - достатъчно добро проветряване, при необходимост избърсване и изплакване на дезинфекцираните повърхности и предмети;

· неколкократно ежедневно измиване и дезинфекция на тоалетните; при извършване на дезинфекция на гърнетата на децата от яслените групи се използва отделна престилка, като след обслужване на всяко дете помощник-възпитателите задължително измиват и дезинфекцират ръцете си;

· задължително измиване на ръцете на децата преди хранене и след използване на тоалетната; 

· дезинфекция (стерилизация) на приборите и съдовете за хранене след всяка употреба. Трапезната посуда и приборите за хранене се подлагат на почистване и стерилизация  след всяка употреба. 
· използване на еднократни кърпи за ръце и индивидуални чаши за вода за всяко дете;

· ежедневно наблюдение на здравословното състояние на децата. 

Дезинфекцията се извършва с разрешени от Министерството на здравеопазването за пускане на пазара биоцидни препарати, които са включени в Регистъра на биоцидите, за които има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването.

Помощник- възпитателите от втора смяна почистват вечер всички помещения, проверяват врати, прозорци, ел.уреди, ВиК кранове и ги оставят,  в пожаробезопасно състояние. 
Ежедневно се дезинфекцират играчките в групите и тези за двора.

Чл. 32. Всеки носи лична отговорност за дейността си в момента и за извършената от него работа през деня. 

Чл. 33. Разпорежданията на директора са задължителни за педагогическия и непедагогическия персонал в ДГ.

Чл. 34. Директорът няма право да предприема действия, противоречащи на КТ и на нормативната база в момента.

Чл. 35. Всички работещи в ДГ ползват работно облекло, отговарящо на изискванията на РЗИ и изпълняваната дейност.

Чл. 36. Всеки работещ има право да сигнализира за необходимостта от извършване на спешни ремонти.

Чл. 37. Работещите нямат право да ползват  чужди вещи без разрешение, да изнасят  материали и консумативи от учебното заведение.
Чл. 38. Директорът може да променя мястото на работа на персонала според необходимостта в момента, без да променя длъжността и ОМРЗ
            (1) Персоналът във всяка група се грижи за играчките, съоръженията, тревните площи и насажденията на дворните площадки.

Раздел VI
Достъп до детската градина

Чл. 39 Външни лица нямат право да влизат в сградата на ДГ. 
Приемът в детската градина се извършва в по-дълъг интервал от време, а ако климатичните условия го позволяват – на двора или във фоайето на входа  , като не се допуска влизането на придружителите на децата в сградата на детската градина. Използват се всички входове  на детската градина и домофонната система. 
Приемът в детската градина се извършва от медицинската сестра, като в случай на констатиране на признаци на заболяване детето не се приема. 

При приемането на новозаписани деца, които за първи път постъпват на детска градина, същите се приемат в детската градина след представяне на необходимите документи съгласно Наредба № 3 от 05.02.2007 г. за здравните изисквания към детските градини и Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях.

За децата, които възобновяват посещенията си в детски градини и ясли, при отсъствие за повече от 2 месеца, се предоставя еднократен отрицателен резултат за чревни паразити.

Чл. 40 Без разрешение в сградата имат право да влизат само всички работещи в ДГ. Чл. 41 Непознати лица нямат право да се движат в двора на ДГ.
Чл. 42 Непознатите лица задължително се легитимират с пред лицето, което ги допуска в сградата. При отказ за легитимация служителят има право да им откаже достъп в сградата. 
Чл. 43 Абсолютно се забранява влизането на външни лица в кухненския блок и в котелното помещение. 

Чл. 44 Влизането на моторни превозни средства в двора на ДГ е забранено. Изключения се правят при зареждане с хранителни продукти и при ремонтни работи.

Раздел VII
Противопожарен режим

Чл. 45.  Всеки работещ е длъжен да спазва противопожарната наредба в ДГ и инструкциите за работа с електрически уреди, машини, апарати и съоръжения.

Чл. 46. При ремонтни работи да се спазват всички противопожарни изисквания и правила за безопасна работа.

Чл. 47. Забранено е тютюнопушенето в сградата на ДГ.

Чл. 48. Забранено е внасянето и ползването на лични отоплителни уреди,  както и ползването на нестандартни такива.

Чл. 49.Климатиците  се включват само, когато температурите в помещението паднат под определения минимум (22градуса) зимата и се качат над определения максимум лятото 30 градуса.

Чл. 50. При пожар се действа според разработения план за действията на персонала при пожар, плана за евакуация на личния състав и конкретната обстановка в момента, като на първо място е живота на децата и работещите в сградата.

Чл. 51. Наличните противопожарни уреди и съоръжения се поддържат непрекъснато в изправност, като състоянието им се проверява от ГУТ в началото на всяка учебна година и резултатите се регистрират в протокол. 

Чл. 52. Комисията по ПАБ в детското заведение периодично прави оглед на всички помещения, следи годността на ППУ и изправността на съоръженията, знаците и плановете за евакуация.

Раздел VIII
Охранителен режим

Чл. 66 След приключване на втора смяна помощник-възпитателите затварят прозорците и вратите във всички помещения на етажите. Оставя се поне една лампа за аварийно осветление през нощта.

Раздел IX
Безопасност на труда

Чл.67. Всички работещи се явяват на работа в състояние, което позволява безопасно изпълнение на служебните им задължения. 
Чл. 68. Не се допуска използването на уреди , машини и съоръжения, застрашаващи живота и здравето на работещите с тях и на децата.

Чл. 69. Всички са длъжни да спазват стриктно инструкциите и правилата за безопасна работа с поверените им електрически уреди, машини и съоръжения.
Дезинфекцията се извършва с препарат „Санифорт“, който има издадено разрешение за предоставяне на пазара по реда на Закона за защита от вредното въздействие на химичните вещество и смеси, публикуван на електронната страница на Министерството на здравеопазването.
Помощник- възпитателите почистват вечер всички помещения, проверяват врати, прозорци, ел.уреди, ВиК кранове и ги оставят,  в пожаробезопасно състояние. 

Чл. 70 Всички инструкции и правила за безопасна работа да се поставят на видно място на съответните работни места.

Чл. 71 Контролът по спазване на правилата за безопасна работа и инструкциите на работното място се извършва от директора. 

Раздел X
Режим на потребление на ел. енергия, вода, препарати и други

Чл. 72. Водата се използва целесъобразно според нуждите ДГ.
Чл. 73. Забранява се оставянето на отворени кранове без нужда и без контрол.

Чл. 74. Всеки работещ осигурява рационално използване на електрическите уреди, които се използват в работата му като се забранява неоправдан разход на ел.енергия.

Чл. 75 Използването на дезинфекционните, почистващите и перилните препарати се контролира от ЗАС, като се спазват указанията и инструкциите при употребата им.

Чл. 76. Лекарствата се заявяват в началото на учебна година и при необходимост от смяна на такива в спешния шкаф поради изтекъл срок.
 Чл. 77. През есенно-зимния сезон при температура на въздуха под 15 градуса в занималните се включват допълнителни отоплителни уреди.Всички спални и занимални се снабдяват с термометри, мед.сестрата следи ежедневно температурите и аерацията на помещенията.
Раздел XI
Документация, документооборот, архив

Чл. 78. (1)Всеки документ издаван от ДГ се съотнася към следните видове:

1. Уведомително писмо;

2. Придружително писмо;

3. Докладна записка;

4. Справка;

5. Заявка;

6. Удостоверение;

7. Информация

8. Друга кореспонденция

9. Служебна бележка.

           (2) Задължителните документи, които ДГ издава и води трябва да отговарят на изискванията на Наредба № 8 от 11.08.2016 г./.           (3) Документите се попълват на български език, напечатани, по тях не се извършват корекции и поправки.

           (4) За всички документи се води дневник за кореспонденция, където документите се регистрират.

            (4) Дневниците на групите и сведенията за присъствията на децата в ДГ се прошнуроват, прономероват и подпечатват с печата на ДГ.

 Чл. 79 (1)  Право да издават документи имат Директора или негов заместник, съгласно издадена заповед. 
           (3) Не се разрешава издаването на документ от името на директора без негово знание.

           (4) Всеки документ се подписва от Директора, а счетоводните и финансови справки и от ЗАС.

           (5)Всеки документ се издава в 2 екземпляра, единият се изпраща на получателя, а другият се оставя в класьора към книгата за кореспонденция.

Чл. 80. Всички документи, които пристигат в ДГ, задължително се представят на директора за резолюция.

Раздел XII
Регистри

Чл. 81. (1) В детската градина се водят следните регистри:

1. Персонал

2. Деца

3. Родители.

          (2) Директорът води регистър “Персонал”

          (3) Директорът и учителите водят регистри “Деца” и “Родители”.

Чл. 82 Директорът и ЗАС работят с данни от всички регистри.

Чл. 83 (1) Данните от регистрите се съхраняват при директора, ЗАС или учителите на групите.

             (2) Данните от различните регистри се ползват само от работещите в ДГ.

             (3) Забранява се предоставянето на данни от регистрите на външни лица без разрешение на Комисията за защита на личните данни.
Раздел XVI
Родители и деца

Детската градина, училището и обслужващото звено осъществяват процеса на подготовка, обучение и възпитание на децата и учениците във взаимодействие и сътрудничество с родителите. 

(1) Родителите имат следните права:

1. Периодично да получават информация за успеха и развитието на децата им в образователно-възпитателния процес, за спазването на училищната дисциплина, уменията им за общуване с децата и учителите и интегрирането им в училищната среда;

2. Да се срещат с учителите в удобно за двете страни време;

3. Да участват в родителските срещи;

4. Да изразяват мнение и да правят предложения за развитие на детската градина;

5. Да присъстват и при желание от тяхна страна да бъдат изслушани, когато се решават въпроси, които засягат права и интереси на детето ;

6. Да участват в училищното настоятелство, когато такова е създадено;

7. Да бъдат консултирани по въпроси, свързани с възпитанието на децата, от специалист, за което ДГ им оказва необходимото съдействие.

Чл. 84. Родителите на децата имат следните задължения:
1. Лично да предават  сутрин на учителя и вечер да вземат от учителя детето си и да се осведомяват за престоя му в групата. Родителите са длъжни да водят и вземат детето си само в трезво състояние.
2. Да водят децата на детска градина в удобни дрешки, които да не създават неудобство и затруднение при игра и други физкултурни дейности.

3. Да уведомяват медицинската сестра или учителя  за всяко заболяване на детето. За проявени  алергии към определени храни или лекарства. За наличие на хронично заболяване

4. Да представят медицинска бележка след всяко отсъствие на детето за повече от 3 дни.

5. Да преглеждат ежедневно децата си за паразити. Върнато дете за паразити се преглежда от медицинската сестра.

6. Да сигнализират своевременно медицинската сестра при констатиране на остро заразно заболяване.

7. Родителите предоставят данни, отнасящи се до точен  адрес, домашен и мобилни телефони. При промяна своевременно уведомяват учителите и мед. сестри на групите
     Чл. 85. Деца с температура, приемащи лекарства и с други болестни симптоми не се приемат в ДГ.     
Чл. 86. При дете със здравословен проблем медицинската сестра или учителят на смяна уведомяват първо родителите, а при необходимост и екип на СНМП.

Чл. 87. (1) Отсъствието на дете от подготвителна група се допуска само по болест и уважителни  причини.

               (2) Извиняването на отсъствията по болест става с медицинска бележка, а в останалите случаи с писмена молба на родителите.

Раздел XVII
Фирмена тайна

        Чл. 88. Фирмената тайна представлява всякакви сведения и информация, свързани с дейността на детското заведение.

         Чл. 89 Сведения и информация за децата по отношение на възпитание, обучение, здравословно състояние, поведение и др. имат право да дават само директора, учителите в групата и мед. сестри.

         Чл.90. Работниците и служителите нямат право да предоставят информация на външни лица, отнасяща се до охранителния режим на детското заведение, оборудване, документи, вътрешна организация на труда.

Чл.91. Работещите нямат право да разпространяват поверителни сведения за детското заведение и работещите в него, които биха уронили престижа и доброто име на ДГ или отделния човек.

Чл.92. Работещите нямат право да правят коментари по адрес на колеги, засягащи личния им живот или професионалните им качества, коментари с чужди лица, засягащи авторитета на учебното заведение или служител, работещ в него, злоупотреби с имуществото и доверието на колеги.
Заключителни разпоредби

Чл. 93. Всички длъжностни характеристики и функционални графици по категории служители представляват неразделна част от настоящия правилник.

Чл. 94. Правилникът се издава на основание чл. 181 от КТ.

Чл. 95. Екземпляр от правилника е предоставен на разположение на работещите в детската градина.

Чл. 96. Издаден и оповестен ПВТР става задължителен за изпълнение от страна на работещите в детската градина.

Чл. 97. Настоящият ПВТР е актуализиран на общо събрание на работещите в ДГ, проведено на 01. 10. 2026 г.

Чл. 98. Настоящият правилник влиза в сила от неговото утвърждаване.

